***Introduktionskursus for læger i hoveduddannelsen i patologisk anatomi og cytologi***

**Målgruppe:** Uddannelsessøgende læger der har påbegyndt hoveduddannelsesforløb i patologisk anatomi og cytologi i 2012

**Tid:** 17.-19.. september 2012

**Sted:** Odense Universitetshospital

Mandag: Afdeling for klinisk patologi, 3. sal., konferencelokale

Tirsdag og onsdag: Patienthotellet, 8. sal, mødelokale syd

**Delkursusleder:** Overlæge Doris Schledermann, Afdeling for klinisk patologi

Odense Universitetshospital, J. B. Winsløwsvej 15, 2. sal, 5000 Odense C

Tlf.: Kontor: 6541-4823

 Mobil: 2225-0635

Mail: doris.schledermann@ouh.regionsyddanmark.dk

**Undervisere på kurset:**

Birgit Guldhammer Skov (BS), overlæge, Bispebjerg Hospital

Birthe MørckThomsen (BT), overlæge, Bispebjerg Hospital

Doris Schledermann (DS), overlæge, Odense Universitetshospital

Flemming Brandt Sørensen (FS), overlæge, Vejle Sygehus

Iben Johnsen (IJ), læge, Odense Universitetshospital

Jørgen Thomsen (JT), statsobducent, Retsmedicinsk Institut, Odense

Michael Hardt-Madsen (MM), overlæge, Svendborg

Niels Marcussen (NM), overlæge, Odense Universitetshospital

Peter Nørgaard (PN), overlæge, Herlev Hospital

Søren Dalager (SD), afdelingslæge, Aarhus Universitetshospital

Trine Plesner (TP), overlæge, Aarhus Universitetshospital (hovedkursusleder)

**Kursets formål:**

Kurset tilsigter at give kursisterne en generel introduktion til specialet patologisk anatomi og cytologi samt til hoveduddannelsen i specialet. Et vigtigt mål er at bibringe en opdatering af den basale patoanatomiske viden, men ligeledes prioriteres håndtering af dagligdags rutiner som frysesnitsundersøgelser, makro- og mikroskopi og korrekt SNOMED-kodning højt. Denne viden skal bibringe kursisten de basale forudsætninger for den senere mesterlære i hoveduddannelsesstillingen. Herudover har kurset det formål at opdatere kursisten med generel retsmedicinsk viden og ikke mindst at give indsigt i de akademiske, forskningsrelaterede muligheder i faget.

**Kursets indhold:**

Præsentation af holdet.

Speciallægeuddannelsen i patologisk anatomi.

Introduktion til retsmedicin.

Frysesnitsundersøgelser samt makro- og mikroskopi.

Almen patologi: inflammation, benigne vækstforstyrrelser og neoplasi.

Obduktioner.

Patologen som akademisk aktør.

Patologien som cytolog.

Pitfalls (faldgruber) – eksempler, omfang og profylakse.

Præsentation af Dansk Patologiselskab.

SNOMED kodesystemet.

Fremtidens patologi.

At lære patologi.

Kursisternes time.

**Mål, der skal opnås i løbet af kurset:**

Efter endt kursus forventes det at kursisten har fået:

* et grundlæggende kendskab til speciallægeuddannelsen
* en nuanceret og bred forståelse af den almene patologi
* indsigt i makro- og mikroskopiske procedurer, herunder anvendelse af frysesnitsundersøgelser, udførelse af obduktioner og evne til at erkende pitfalls og håndtering af vanskelig cyto- og histologi
* basisviden om korrekt opbygning af pato-anatomiske beskrivelser herunder kodning
* viden om specialets retsmedicinske og juridiske aspekter
* erkendelse af specialets forksningspotentiale
* viden om specialets udviklingstendenser

**Kursusmateriale:**

Powerpoint præsentationer uddeles/-sendes, ligesom enkelte undervisere kan udsende-/levere andet undervisningsmateriale.

**Forberedelse:**

Da kurset afholdes som det første teoretiske specialespecifikke kursus i hoveduddannelsesforløbet mødes holdet for første gang og derfor skal kursisterne forberede en kort præsentation af sig selv. Kursisterne tilrådes læsning af kapitler omhandlende almen patologi i gængse lærebøger.

**Kursets metoder:**

Der er tale om et kursus, som sigter på teoretisk indlæring med en udvalgte praktiske eksempler. Således vil undervisningen i væsentligt omfang være katedral i form af forelæsninger, men med afveksling i form af aktiverende elementer så som demonstrationer, cases og sidemandsdiskussioner.

**Kursusledelsens evaluering af kursisternes grad af målopfyldelse:**

Efter kurset udarbejder kursuslederen en rapport over kursets forløb, som vil være baseret på en generel evaluering, hvor der lægges vægt på forslag til ændringer, forbedringer og justeringer i fremtidige kurser. Der vil ikke være evaluering af graden af målopfyldelse for den enkelte kursist.

**Kursisternes evaluering af kursus:**

 Kursisterne opfordres til løbende at evaluere i løbet af kurset. Endvidere er der afsat tid til mundtlig evaluering ved kursusafslutning med deltagelse af hovedkursusleder ligesom kursisterne skal indlevere en evalueringsrapport til Uddannelsesudvalget i DPAS via kursistrepræsentanten.